Vashington choyxonasi: AQShda xalqaro talabalar soni kamayyaptimi?
"Vashington choyxonasi" dasturining navbatdagi sonida AQShda oliy ta'lim, xalqaro talabalarga oid so'nggi ma'lumotlar va talaba bo'lish yo'l-yo'riqlari haqida suhbatlashdik.
12 - 16-noyabr kunlari AQShda Xalqaro ta'lim haftaligi o'tkazildi. Shu munosabat bilan Xalqaro ta'lim instituti yillik "Ochiq eshiklar" hisobotini e'lon qildi. Bu hisobotda AQShda o'qiyotgan xalqaro talabalar va xorijda ta'lim olayotgan amerikaliklarga oid yangi raqamlar, oliy ta'lim sohasidagi o'zgarishlar, trendlar haqida yangi ma'lumotlar, raqamlar aks etgan. Bugun AQShda qancha xalqaro talaba tahsil olmoqda? Ular orasida o'zbekistonliklar nechta? Xorijliklarni o'qishga qabul qilish bo'yicha o'zgarishlar bormi? Grant yutib olish va elchixonada talaba vizasini qo'lga kiritish uchun nimalarga e'tibor berish kerak? "Vashington choyxonasi"ning navbatdagi sonida shu mavzularni muhokama qildik. AQShda ta'lim olish tomoshabinlarimiz bizdan eng ko'p so'raydigan mavzulardan biri. Bu haqda "Amerika Ovozi"ga ko'plab savollar keladi. Muloqotda mana shu savollarga ham javob berishga harakat qilamiz. Suhbatimizni quyida tomosha qiling.